Име на интервенцията:

|  |
| --- |
| **Член 64, б. „д“ - Установяване на млади земеделски стопани, помощ за стартиране на стопанска дейност в селските райони и развитие на малки стопанства** |

|  |  |
| --- | --- |
| **Фонд** | Европейски земеделски фонд за развитие на селските райони (ЕЗФРСР) |
| **Тип на интервенцията** | Подпомагане развитието на малки земеделски стопанства |
| **Териториален обхват** | Дейностите по проектите трябва да се осъществят на територията на Република България. |
| **Свързани специфични цели и където е релевантно, секторни приоритети** | Типа на интервенцията е пряко свързан със Специфична цел 2 - Засилване на пазарната ориентация и повишаване на конкурентоспособността, включително поставяне на по-голям акцент върху научните изследвания, технологиите и цифровизацията и има за цел повишаване на ефективността, подобряване на пазарната ориентация и реализацията на по-висока добавена стойност в малките стопанства |
| **Индикатори за резултат (*най-малко един*)** | Брой подпомогнати стопанства |
| **Допустими бенефициенти** | Земеделски стопани, които отговарят на определението за малко стопанство |

1. **Описание на дизайна на интервенцията;**

|  |
| --- |
| Интервенцията има за цел да обхване големия брой малки и полупазарни стопанства, които имат потенциал за развитие от гледна точка на мотивация и наличен фамилен труд. Разрастване на тяхното производство чрез подходяща публична подкрепа ще доведе до подсилване на групата от средните по размер стопанства, които са по-жизнеспособни. Това ще се отрази положително на цялостното състояние в отрасъла.  Интервенцията ще осигури възможности за развитие на така наречените фамилни и по-малките стопанства в страната.  Подкрепата ще осигури възможност за развитие на производства, които имат по-висока възвращаемост и рентабилност на единица площ. Този подход може да генерира достатъчна доходност, която да ги направи икономически устойчиви.  Чрез облекчаване достъпа до пазара и възможностите за реализация на продукция по късите вериги за доставка фамилните и по-малките стопанства могат да повишат своята доходност и да получат по-добра цена за продукцията си. Това ще допринесе за повишаване доходите, които тези стопанства имат от пазара и ще позволи да се повишат техните инвестиционни възможности, за да се намали зависимостта им от субсидии и очакванията им за инвестиционна публична подкрепа.  От друга страна са идентифицирани редица слабости при малките стопанства, които водят до по-ниска производителност, по-ниска конкурентоспособност и доходи като физическо и морално остаряло оборудване и ниска степен на механизация на производството, недостатъчен оборотен капитал, неефективен мащаб на производството.  Малките жизнеспособни стопанства имат потенциал за развитие, ако се подпомогнат, за да се решат проблемите, които ограничават тяхното развитие. Налага се продължаване на подкрепата на малките стопанства с цел пазарна ориентация и повишаване на тяхната жизнеспособност и устойчиво развитие с цел достъп до ресурси за развитие.  Малките стопанства са в затруднено положение, с недостиг на капиталов ресурс, за да разширят производството и да осъвременят производствените си мощности, за да увеличат продуктивността и да намалят зависимостта си от работна сила. По-висока конкурентоспособност може да се постигне чрез внедряване на нови технологии, които допринасят за повишаване на конкурентоспособността и постигане на екологични цели на земеделието. С най-голяма сила необходимостта от обезпеченост с техника, прикачен инвентар и специализирано оборудване е в т.н. уязвими сектори, където състоянието с използваните материални производствени ресурси е най-незавидно. Техническите и технологични нововъведения са важен детерминиращ фактор за по-високи производствени резултати. С подходящи интервенции ще се намали използването на ръчен труд, тези стопанства ще могат да следват добрите земеделски практики, което ще осигури по-високи добиви при отглеждането на плодове и зеленчуци и продуктивност в говедовъдните и овцевъдни стопанства с по-малко разходи на труд.  С цел приоритетно подпомагане чрез интервенцията ще бъде разработен подход, които да позволи целево насочване на финансирането на селскостопански дейности, определени в анализа като приоритетни. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Неприложимо за конкретния тип интервенция |

1. **Условия за допустимост:**

|  |
| --- |
| Подпомагат се земеделски стопани, които са:   * физически лица, навършили 18 години; * еднолични търговци, еднолични дружества с ограничена отговорност /ЕООД/, дружества с ограничена отговорност /ООД/, регистрирани по Търговския закон; * кооперации, регистрирани по Закона за кооперациите.   Земеделските стопани допустими за подпомагане трябва да отговарят на следните условия:   * регистрирани като земеделски стопани по реда на Закона за подпомагане на земеделските производители; * с икономическия размер на земеделското стопанството измерен в Стандартен производствен обем /СПО/ в границите от 5 000 до 20 000 евро; * имат разработен бизнес план за развитие на дейностите в земеделското стопанство;   Бизнес плана трябва да включва най – малко следните елементи:   * период за изпълнение до 36 месеца * първоначално състояние на земеделското стопанство; * етапи и цели за развитие на селскостопанската дейност; * описание на предвидените дейности и срок за тяхното изпълнение; * описаните на дейностите свързани с околна среда и ефективно използване на ресурсите, * описаните на дейностите свързани с инвестиции, обучение и др.   Изпълнението на бизнес план трябва да започне не по късно от 9 месеца считано от датата на решението за отпускане на помощта;  С изпълнението на бизнес плана трябва да се осигури увеличение на икономическия размер на стопанството с най – малко 2 500 евро СПО.  За стопанства, които увеличават икономическия си размер на стопанството само с едри или дребни преживни животни за мляко или месо с бизнес плана трябва да се осигури увеличение на икономическия размер на стопанството с най – малко 2 000 евро СПО.  С изпълнението на бизнес плана трябва да се осигури въвеждане в експлоатация в стопанството на инвестиция в машини, или съоръжения, или оборудване или извършване на строително монтажни работи свързани с дейността на земеделското стопанство на стойност не по – малка от 10% от размера на полученото първо плащане.  Земеделските стопани, за които е приложимо трябва да отговарят на изискванията на Закона за ветеринарномедицинската дейност;  В рамките на интервенцията няма да се подпомагат земеделски стопани получили подпомагане по интервенция „Стартова помощ за установяване на млади земеделски стопани в селското стопанство“, включително подпомагане по подмярка 6.3 от ПРСР 2014-2020. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| Не приложимо - Интервенцията не е включена в приложение II на Регламент ХХХХ/202Х |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| * Подпомагането се предоставя под формата на еднократна сума за периода на изпълнение на бизнес плана; * Подкрепата е в размер на 20 000 евро за едно земеделско стопанство;   Подкрепата се отпуска под формата на безвъзмездна финансова помощ и се изплаща на два етапа:   * Първи етап в размер на 12 500 евро: след одобрение на проектното предложение; * Втори етап в размер на 7 500 евро: след установяване на правилното изпълнение на бизнес плана. |